2S บวก 5% รับกำไร Q2 โตทะลักแตะ 275 ลบ.-แจกปันผล 0.20 บ. แนะซื้อลุ้นทดสอบเป้า 7 บ.
2S บวก 5% โดย ณ เวลา 10.27 น. อยู่ที่ระดับ 6.65 บาท บวก 0.35 บาท รับกำไร Q2 โตทะลักแตะ 275 ลบ.-แจกปันผล 0.20 บ. แนะซื้อลุ้นทดสอบเป้า 7 บ.
2S บวก 5% โดย ณ เวลา 10.27 น. อยู่ที่ระดับ 6.65 บาท บวก 0.35 บาท รับกำไร Q2 โตทะลักแตะ 275 ลบ.-แจกปันผล 0.20 บ. แนะซื้อลุ้นทดสอบเป้า 7 บ.
10 ส.ค. 2564

ผู้สื่อข่าวรายงานว่า วันนี้(10ส.ค.64) ราคาหุ้นบริษัท 2 เอส เมทัล จำกัด (มหาชน) หรือ 2S ณ เวลา 10.27 น. อยู่ที่ระดับ 6.65 บาท บวก 0.35 บาท หรือ 5.56%  ด้วยมูลค่าซื้อขาย 33.67 ล้าบาท

บริษัท 2 เอส เมทัล จำกัด (มหาชน) หรือ 2S รายงานผลการดำเนินงานงวดไตรมาส 2/2564  สิ้นสุดวันที่ 30 มิ.ย.2564 มีกำไรสุทธิ  อยู่ที่ 275.65 ล้านบาท หรือเพิ่มขึ้น 252.97% เทียบช่วงเดียวกันของปีก่อน 78.09 ล้านบาท ส่วน 6 เดือนแรก 2564 มีกำไร 522.86  ล้านบาท เพิ่มขึ้น 152% จากปีก่อน 207.62 ล้านบาท
โดยผลการดำเนินงานงวดไตรมาสดังกล่าวมีกำไรเพิ่มขึ้น เนื่องจากบริษัทมีรายได้จากการขาย 1,645.76 ล้านบาท เพิ่มขึ้นร้อยละ 9.18 จากราคาขายเฉลี่ยที่ปรับเพิ่มขึ้นร้อยละ 54.85 ตามราคาเหล็กที่สูงขึ้น รวมทั้งบริษัทมีค่าใช้จ่ายในการขายและบริการรวม 58.09 ล้านบาท ลดร้อยละ 12.70% และมีต้นทุนทางการเงิน 0.23 ล้านบาท ลดลงร้อยละ 91.02
นอกจากนั้นบริษัทเตรียมจ่ายปันผลจากงวดดำเนินงานวันที่ 1 ม.ค. 2564 ถึงวันที่ 30 มิ.ย. 2564 เป็นเงินสดในอัตรา 0.20 บาท/หุ้น กำหนดขึ้นเครื่องหมาย XD วันที่ 20 ส.ค.2564 และกำหนดจ่ายเงินปันผลในวันที่ 6 ก.ย.2564
บล.คิงส์ฟอร์ด ระบุในบทวิเคราะห์วันนี้ 
2S
Resistance 6.45-7.10
Support 6.15
แนะนำเก็งกำไร แท่งเทียนทำจังหวะดีดขึ้นยก Low ล่าสุดมาทำพร้อมด้วยปริมารการซื้อขายเข้าสะสม ส่วน MACD / RSI มีทิศทางเร่งตัว ระยะสั้นลุ้นยิงขึ้นต่อโดยมีแนวต้าน 6.45-7.00 บาท ตามลำดับ ส่วนแนวรับ 6.15 บาท และวาง Stop Loss ที่ 6.00  บาท
 
ADB
Resistance 2.68-2.70
Support 2.40
แนะนำเก็งกำไร แท่งเทียนทำจังหวะขึ้นสลับพัก ล่าสุดพยายามยกตัวในกรอบ Sideway Up โดยมีปริมาณการซื้อขายทยอยเข้ามาสะสม ส่วน MACD มีแนวโน้มขยับขึ้นจาก Zero Line เบื้องต้นประเมินแนวต้าน2.68-2.70 บาท วางแนวรับ 2.40  บาท Stop Loss ที่ 2.32  บาท
 
NNCL
Resistance 2.52
Support 2.34
แนะนำเก็งกำไร แท่งเทียนทำจังหวะย่ำฐานเหนือ EMA 200 วัน ล่าสุดปริมาณการซื้อขายทยอยเข้าสะสม ส่วน RSI เริ่มส่งสัญญาณยกตัวจาก Oversold เบื้องต้นประเมินแนวต้านรอบรีบาวด์แถว 2.52 บาท วางแนวรับ 2.34  บาท Stop Loss ที่ 2.30  บาท